### Beslutningstema

Budgetopfølgning på Klima,- Vækst- og Udviklingsudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

I følge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 31.8. skal sikre overholdelse af budget 2022 og sikre nødvendige tiltag i relation til budgetlægningen for 2023.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

Samlet for driften under Klima,- Vækst- og Udviklingsudvalget forventes et mindreforbrug på 1,0 mio. kr. Afvigelsen forklares med, at puljemidlerne til bosætning og landdistrikter ikke fuldt ud når at blive udmøntet i år. Puljemidlerne er til dels disponeret, men tilskuddet udbetales først efter at afsluttet regnskab er modtaget.

### Direktionen indstiller,

at budgetopfølgningen pr. 31. august 2022 for Klima,- Vækst- og Udviklingsudvalgets område godkendes, og
at generelle bemærkninger indgår i den samlede budgetopfølgning for Tønder Kommune.

### Beslutning

Indstillingen godkendt.